Държавен вестник, бр. 48, 2008 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  48
б) рибен желатин или рибен клей, използван
като избистрящ агент в бира и вино.
5. Фъстъци и фъстъчени продукти.
6. Соя и соеви продукти с изключение на:
а) напълно пречистени соево масло и мазнина (1);
б) натурални смесени токофероли (E 306), на-
турален D-алфа токоферол, натурален D-алфа то-
коферол ацетат, натурален D-алфа токоферол сук-
цинат от соеви източници;
в) фитостероли, добити от растителни масла, и
фитостеролни естери от соеви източници;
г) растителен станол естер, произведен от сте-
роли на растителни масла от соеви източници.
7. Мляко и млечни продукти (включително
лактоза) с изключение на:
а) суроватка, използвана за направата на дес-
тилати или етилов алкохол от земеделски произ-
ход за спиртни и други алкохолни напитки;
б) лактитол.
8. Ядки, например бадеми (Amygdalus communis
L.), лешници (Corylus avellana), орехи (Juglans regia),
кашу (Anacardium occidentale), северноамерикан-
ски орех (Carya illinoiesis (Wangenh). K. Koch), бра-
зилски орех (Bertholletia excelsa), шамфъстък
(Pistacia vera), орех Макадамия и куинслендски орех
(Macadamia ternifolia) и продукти от тях с изклю-
чение на ядки, използвани за направата на дести-
лати или етилов алкохол от земеделски произход
за спиртни и други алкохолни напитки.
9. Целина и продукти от нея.
10. Синап и продукти от него.
11. Сусамово семе и продукти от него.
12. Серен диоксид и сулфити с концентрация
над 10 mg/kg или 10 mg/l, изразени като SO2.
13. Лупина и продукти от нея.
14. Мекотели и продукти от мекотели.
(1) И продукти от тях дотолкова, доколкото про-
цесът, на който те са били подложени, не е повишил
нивото им на алергенност, оценено от EFSA за съот-
ветния продукт, от който те произхождат.”
§ 18. Приложение № 5 към чл. 16, ал. 8 се
отменя.
Допълнителна разпоредба
§ 19. С постановлението се въвеждат разпо-
редбите на Директива 2007/68/ЕО, изменяща
Приложение IIIa на Директива 2000/13/ЕО на
Европейския парламент и на Съвета по отноше-
ние на някои хранителни съставки (OB, L 310 от
28.11.2007 г.) и на Директива 2008/5/ЕО на Ко-
мисията относно задължителното обозначава-
не върху етикета на някои храни на сведения,
различни от тези, предвидени в Директива 2000/
13/ЕО на Европейския парламент и на Съвета.
Преходни и заключителни разпоредби
§ 20. Храните, които са пуснати на пазара
или са етикетирани преди 31 май 2009 г. и не
отговарят на изискванията по § 7 и 17, могат да
се продават до изчерпването им.
§ 21. Постановлението влиза в сила от
31 май 2008 г.
Министър-председател:
Сергей Станишев
Главен секретар на Министерския съвет:
Севдалин Мавров
22424
ПОСТАНОВЛЕНИЕ № 106
ОТ 17 МАЙ 2008 Г.
за откриване на Транзитен център в с. Пъст-
рогор, община Свиленград, област Хасково—
териториално поделение на Държавната аген-
ция за бежанците при Министерския съвет
МИНИСТЕРСКИЯТ СЪВЕТ
П О С Т А Н О В И :
Член единствен. Открива Транзитен център
в с. Пъстрогор, община Свиленград, област Хас-
ково—териториално поделение на Държавната
агенция за бежанците при Министерския съвет.
Заключителни разпоредби
§ 1. В Устройствения правилник на Държав-
ната агенция за бежанците при Министерския
съвет, приет с Постановление № 59 на Минис-
терския съвет от 2008 г. (ДВ, бр. 34 от 2008 г.),
се правят следните изменения и допълнения:
1. В чл. 8:
а) в ал. 2 се създава т. 4:
“4. Транзитният център—с. Пъстрогор, об-
щина Свиленград.”;
б) в ал. 3 числото “127” се заменя със “177”.
2. В приложението към чл. 8, ал. 4:
а) в наименованието числото “127” се заме-
ня със “177”;
б) накрая на приложението се създава нов ред:
“Транзитен център—с. Пъстрогор, община
Свиленград
50
в т. ч. директор
 1.”
§ 2. В член единствен от Постановление № 96
на Министерския съвет от 1999 г. за увеличава-
не щатната численост на Министерството на
вътрешните работи (обн., ДВ, бр. 48 от 1999 г.;
изм., бр. 62 от 2007 г.) числото “2500” се заменя
с “2450”, а числото “700” се заменя с “650”.
§ 3. Средствата за числеността на персонала
на центъра се осигуряват от бюджета на Дър-
жавната агенция за бежанците при Министер-
ския съвет.
§ 4. Постановлението се приема на основание
чл. 47, ал. 3 от Закона за убежището и бежанците.
§ 5. Постановлението влиза в сила от деня
на обнародването му в “Държавен вестник”.
Министър-председател:
Сергей Станишев
Главен секретар на Министерския съвет:
Севдалин Мавров
22425
ПОСТАНОВЛЕНИЕ № 107
ОТ 19 МАЙ 2008 Г.
за приемане на Наредба за електронните ад-
министративни услуги
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за елект-
ронните административни услуги.
Министър-председател:
Сергей Станишев
Главен секретар на Министерския съвет:
Севдалин Мавров